Асобна ўдзельнікі семінара абмеркавалі пытанні, якія тычыліся кармлення жывёлы на цяперашні час. Нараканні ў кіраўніка раёна выклікала тое, што ў “Коленскім” ужо адкрылі сянажную траншэю і дабаўляюць з яе травяны корм у кукурузную масу. Па словах мясцовых спецыялістаў, неабходнасць у тым ёсць – жывёле для пераварвання кукурузы патрэбна клятчатка ды і дызбаланс спажыўных рэчываў у арганізме прысутнічае. Таму сянаж і служыць для гэтых мэт. Але як зазначыў Мікалай Какора, ці апраўдана гэта, калі на лугах стаіць яшчэ шмат травы, якой можна з поспехам замяніць сянаж, каб зберагчы яго надалей. Тым больш што ў “Коленскім” відавочны дэфіцыт гэтага корму на будучую зімоўку грамадскага статка. Таму задачу, якую паставіў кіраўнік раёна як мясцовым працаўнікам так і з іншых гаспадарак – убраць на сянаж усю атаву, што маецца цяпер на лугах.